
Da li se šerijatska ***[kazna](https://pitajucene.com/search/kazna/questions/ "Pretraži pitanja o kaznama")*** izvršava nad ludom osobom?


* 
* 
* 
* 
* 
* 
* 

 
Da li se šerijatska kazna izvršava nad ludom osobom?

Ebu Hurejra, radijallahu anhu, pripovijeda da je neki čovjek došao Allahovom Poslaniku, sallallahu alejhi ve sellem, dok je bio u džamiji, i rekao: “Allahov Poslaniče, počinio sam blud!” ***[Poslanik](https://pitajucene.com/search/poslanik/questions/ "Pretraži pitanja o poslanicima")*** se, sallallahu alejhi ve sellem, okrenuo od njega, ali je onaj čovjek iste riječi ponovio četiri puta. Nakon što je četiri puta potvrdio da je počinio blud, on ga je pozvao i upitao: ‘Jesi li lud?” “Nisam”, odgovorio je. “Da li si oženjen?”, upitao je Poslanik, sallallahu alejhi ve sellem. Pošto je čovjek odgovorio potvrdno, Vjerovjesnik, sallallahu alejhi ve sellem, naredio je: “Kamenujte ga!”777


**Propisi u vezi s poglavljem** 


**Prvo**, ***[kazna](https://pitajucene.com/search/kazna/questions/ "Pretraži pitanja o kaznama")*** se ne izvršava nad ludim osobama zato što one nisu obveznici. Upravo zato je Resulullah, sallallahu alejhi ve sellem, upitao onog čovjeka: ‘Jesi li lud?”


**Drugo**, presudu da se kazna ne izvršava nad ludim osobama, donio je Alija, a s njime se u tome saglasio Omer, radijallahu anhum. Abdullah b. Abbas, radijallahu anhu, prenosi da je Omeru dovedena neka bezumna žena koja je počinila blud. Nakon što se posavjetovao s određenim ljudima, naredio je da je kamenuju. Međutim, tada se pojavio Alija b. Ebu Talib i upitao o čemu se radi i, pošto su ga obavijestili, rekao je: “Pustite je!” Zatim je otišao Omeru i upitao ga: “Vladaru pravovjernih, zar ne znaš da tri osobe nisu obveznici: luđak, spavač i dijete?” “Da, znam to”, odgovorio je Omer. “Pa zašto si onda naredio da se ona žena kamenuje?”, primijeti Alija. Omer ju je tada oslobodio kazne i počeo donositi tekbire. U drugoj verziji stoji da je Alija, radijallahu anhu, riječi o trima kategorijama neobveznika pripisao Allahovom Poslaniku, sallallahu alejhi ve sellem, na šta je Omer rekao: “U pravu si, Alija.”778


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


